cyanic-selkie/wikianc huggingface dataset:
Vidkun Quislings radiotale 9. april 1940
9. april: Statskuppet planlegges i all hast
Ved trettentiden dro Quisling til Forsvarsdepartementet for å se på forholdene. Han fant imidlertid ingen embedsmenn han kjente fra egen tid som forsvarsminister, og hele Generalstaben var forsvunnet. Han dro så tilbake til Hotel Continental, der diskusjonene fortsatte. Scheidt hevdet nå at han hadde vært i kontakt med Berlin og at Hitler hadde godkjent Quisling som statsminister, og Quisling instruerte så Knudsen om å ordne taletid på NRK Radio. Selv satte Quisling seg ned og begynte å skrive på regjeringsproklamasjonen. Denne ble utformet i samråd med Scheidt og Hagelin, mens Scheidt også brukte resten av dagen på å nøytralisere den forventede motstanden fra Bräuer.
Quisling går på luften
NRKs studio i Roald Amundsens gate var blitt stengt ned av en tysk vaktavdeling rundt halv seks. Tyskerne hadde sendt en egen Rundfunkeinsatztruppe med «Blücher», men da denne var ute av spill måtte mindre styrker avsees til formålet. Etter at sendingene ble stoppet ble NRK-studioet voktet av en enslig vaktsoldat.
Da Knudsen kom til NRK ble han avvist av den tyske vakten. Han dro så tilbake for å finne Scheidt, som i SA-uniform ikke hadde problemer med å komme seg inn. I resepsjonen ble han imidlertid stoppet av NRKs kontrollsjef Fritz Güthfeld, som valgte å tilkalle riksprogramsjef Olav Midttun. Midttun stilte spørsmål ved hvem som hadde godkjent Quislings regjeringsproklamasjon. Scheidt svarte at dette var bestemt av tyske myndigheter, og viste frem et brev der det stod at han var im Sonderauftrag des Führers, «på Førerens spesialoppdrag». Scheidt hevdet så at han handlet på vegne av den tyske legasjonen, og fikk legasjonens kultur- og politiattaché, Werner Knab, til å ringe NRK-direktør Egil Sundt og bekrefte at Scheidt representerte «tyske sivile og militære myndigheter». NRK-mennene aksepterte denne bløffen, og gjorde klart til at Quisling kunne komme på luften.
Forhandlingene hadde tatt mindre en ett kvarter. Både direktør Sundt og riksprogramsjef Midttun hadde enkelt latt seg manipulere, og det helt uten at tvang hadde vært nødvendig. Det var kun vage «ordre» fra mer eller mindre anonyme instanser som gjorde at NRK-ledelsen bøyde av, og hadde Sundt og Midttun insistert på å få saken bekreftet igjennom de offisielle tyske kanaler hadde Scheidts spill mislyktes og Quisling ville aldri ha sluppet til på radioen.
Quisling gikk for første gang på luften klokken 19:32. Kunngjøringen kom som et sjokk på folket, som trodde den nye Quisling-regjeringen var en del av tyskernes maktovertagelse. Det samme trodde resten av verden.
I radiotalen nøyde ikke Quisling seg med å proklamere en ny regjering med seg selv som stats- og utenriksminister, han forsøkte også forsvare kupphandlingen i seg selv. Etter britenes minelegging av norsk farvann hadde «den tyske regjering tilbudt den norske regjering sin fredelige hjelp», hevdet Quisling i talen, men Nygaardsvold hadde på uansvarlig vis bare «flyktet». Quisling sa at det kun var Nasjonal Samling som kunne «redde landet ut av den desperate situasjon som parti-politikerne har ført vårt folk opp i».
Ved siden av seg selv som regjeringssjef og utenriksminister hadde kupp-regjeringen Quisling annonserte følgende sammensetning:
Quisling fortalte NRK-mennene at han ville gjenta talen klokken 22:00, og Midttun, Sundt og styreformann Edgar B. Schieldrop gikk så opp på direktørens kontor for å rådslå. De tre lederne kom frem til at NRK ikke hadde annet valg å bøye seg for kravet, og bestemte seg for å ta opptak av neste versjon av talen. Etter møtet hadde Quisling et møte med de tre mennene i NRK-ledelsen, uten at det er kjent for ettertiden hva som ble diskutert.
Etter første radiotale dro Quisling over til Forsvarsdepartementet igjen for å komme i kontakt med offiserene som organiserte mobiliseringen, uten å komme noen vei. Bedre gikk det ikke da han ringte oberst Hiorth på Elverum for å beordre obersten å «arrestere marxist-regjeringen», dette ble bare ignorert. Når Quisling tok kontakt med Oslos politimester Kristian Welhaven for å ordne et møte ble han ignorert også her, og Quisling vendte tilbake til NRK-studio senere på kvelden uten å ha fått gjennomført noe av betydning.
I løpet av kvelden hadde hallomann Egil Nakling annonsert at Quisling ville komme tilbake med «en viktig melding» klokken 22:00. Quisling gjentok da proklamasjonen fra tidligere på kvelden, men la nå til et avsnitt til:
"Jeg tilføyer at slik som situasjonen har utviklet seg, er enhver fortsatt motstand ikke bare nytteløs, men direkte ensbetydende med kriminell ødeleggelse av liv og eiendom. Enhver embedsmann og andre stats- og kommunale tjenestemenn og i særdeleshet alle vårt lands offiserer i hær, marine, kystartilleri og luftvåben er forpliktet til å lyde ordre utelukkende fra den nye nasjonale regjering. Enhver avvikelse herfra vil medføre det alvorligste personlige ansvar for vedkommende. Forøvrig vil det bli gått rettferdig og hensynsfullt frem mot alle landsmenn."
Quisling skjerpet på denne måten tonen og budskapet, sannsynligvis fordi han fryktet at statsapparatet ikke sluttet opp om den nye regjeringen. Nå var Quisling plutselig blitt truende ovenfor embedsmenn som ikke fulgte påbudene hans, og ordene «kriminell», «utelukkende» og «alvorligste» ble uttalt med drastisk aksent.
På tross av at Quisling hadde forsøkt å legitimere maktovertagelsen sin i radiotalen var det liten tvil om at han nå hadde begått et statskupp. Den lovlig valgte regjeringen var fortsatt i funksjon, og for demokratisk bevisste nordmenn var Quislings handlinger lite annet enn landssvik.
Etterspill
Det viste seg fort at Quislings initiativ kun skapte komplikasjoner, også innad i egen kupp-regjering. Det var kun Hustad, Hagelin og Meidell som Quisling hadde konferert med på forhånd, og de fem andre var ikke engang i Oslo. Jonas Lie og Ragnvald Hvoslef valgte heller å melde seg for sine militære avdelinger for å ta del i kampen mot invasjonen, og Frederik Prytz og Ragnar Skancke uttalte til pressen og til tyske myndigheter at de ikke ville være med i regjeringen. Gulbrand Lunde forsøkte å kontakte Quisling for å avslå statsrådposten, og valgte å deponere avslagstelegrammet sitt i Rogaland fylkesmannskontor da han ikke nådde igjennom med telegrafen til Oslo.
Kuppet var kommet overraskende på den tyske ledelsen i Berlin. Hitler tok nyheten godt, og instruerte Curt Bräuer om nå å se bort i fra Nygaardsvold og forholde seg til kong Haakon alene. Den 10. april sendte Quisling et telegram til Hitler der han takket for «den storartede hjelp i siste time til beskyttelse av Norges nøytralitet og integritet», noe som åpenbart måtte hatt en ironisk klang for de nordmenn som kjempet mot den tyske invasjonen. Det tok imidlertid ikke mange dager før Hitler gikk tilbake på løftet sitt, etter at Bräuer hadde jobbet hardt for å sette Quisling på sidelinjen. Bräuer manglet tillit til Quislings evner, og arbeidet heller for en ny midlertidig regjering oppnevnt av Høyesterett, det såkalte Administrasjonsrådet.
Det var dermed slutt for Quislings «nasjonale regjering» i denne omgang. Regjeringen hadde aldri hatt noen reell makt, og hadde det ikke vært for at Hitler først var entusiastisk hadde tyske militære og diplomatiske myndigheter slått ned foretaket allerede samme dag som radiotalen. Quisling hadde i så måte ikke oppnådd annet enn å skape forvirring og gjøre eget navn til et skjellsord for ettertiden.
Kamala Harris
Familie og tidlig liv
Da Harris begynte i barnehagen, ble hun kvotert som en del av integrasjonspolitikken til Berkeley Unified School District til Thousand Oaks Elementary School, en offentlig skole i et mer velstående nabolag i det nordlige Berkeley. Tidligere hadde denne skolen bestått av 95% hvite. Etter at integrasjonspolitikken trådte i kraft bestod skolen av 40% fargede. En nabo tok Harris og søsteren regelmessig til en afroamerikansk baptistkirke i Oakland hvor de sang i barnekoret. Moren introduserte hinduismen for dem og tok dem til et nærliggende hindutempel, hvor Harris tidvis sang. Som barn, besøkte Harris og søsteren morens familie i Chennai flere ganger. Harris ble sterkt påvirket av sin morfar Painganadu Venkataraman Gopalan (1911–1998), en pensjonert indisk offentlig tjenestemann som hadde radikale synspunkter på demokrati og kvinnesak. Harris har vært i kontakt med sine indiske tanter og onkler gjennom hele sitt voksne liv. Hun har også besøkt farens familie på Jamaica.
Foreldrene skilte seg da Harris var syv år gammel. Harris har sagt at da hun og søsteren besøkte faren i Palo Alto i helgene, fikk andre barn i nabolaget ikke lov til å leke med dem fordi de var afroamerikanere. Da hun var 12 år gammel, flyttet Harris og søsteren sammen med moren til Montreal i Quebec i Canada, hvor Shyamala hadde fått en stilling innenfor forskning og undervisning ved det jødiske sykehuset Jewish General Hospital som var tilknyttet McGill University.
Harris begynte i den fransktalende grunnskolen Notre-Dame-des-Neiges og fortsatte på Westmount High School i Westmount i Quebec og tok sin avgangseksamen i 1981. Hun slet med å forstå fransk, så moren sendte henne til en engelsk-talende highschool. Året etterpå ble det i Quebec vedtatt en lov om det franske språk. Den krevde at barna av alle innvandrere som tidligere ikke hadde hatt engelskspråklig undervisning skulle innrulleres i fransktalende skoler i Quebec.
Utdannelse
Etter avgangen på high school i 1982, begynte Harris på Howard University, et tradisjonelt svart universitet i Washington, D.C. Mens hun var på Howard, praktiserte hun som kontorist for Californias senator fra 1969 til 1993, Alan MacGregor Cranston (1914–2000). Hun var også leder av det økonomiske samfunnet, ledet debatt-teamet og ble medlem av Alpha Kappa Alpha.
I 1986 tok hun som avgangseksamen ved Howard med en bachelorgrad i statsvitenskap og nasjonaløkonomi.
Harris vendte deretter tilbake til California for å starte et jusstudium ved University of California, Hastings College of the Law gjennom dets Legal Education Opportunity Program (LEOP). På Hastings var hun president i avdelingen av Black Law Students Association. I 1989 fullførte hun jusstudiet med en juridisk doktorgrad og i juni 1990 ble hun medlem av advokatsamfunnet State Bar of California.
Nikola Sudová
Nikola Sudová (født 17. mars 1982) er en tsjekkisk freestylekjører som konkurrerer i kulekjøring. Hun representerte landet sitt under Vinter-OL 2014 i Sotsji, der hun ble nummer 9.
Teorotrium
Teorotrium er en slekt av biller som tilhører den artsrike underfamilien Cerambycinae i familien trebukker (Cerambycidae).
Utbredelse
Arten lever på Madagaskar.
Kamala Harris
Distriktsadvokat i Alamedo County
Harris fikk advokatbevilling i 1990. Samme år ble hun ansatt som stedfortredende distriktsadvokat i Alameda County i California. Der ble hun omtalt som en «en dyktig aktor på vei opp». Parlamentspresidenten i California State Assembly, Willie Brown (1934–) datet med Harris på denne tiden. I 1994 utnevnte Brown henne til medlem av statens Unemployment Insurance Appeals Board og senere til medlem av California Medical Assistance Commission. Harris tok seks måneders permisjon fra sine plikter som aktor, men ble gjenutnevnt som aktor i årene hun hadde styreverv. Harris sine forbindelser med Brown ble bemerket i mediaoppslag som en del av et mønster blant Californias politiske ledere som utnevnte «venner og lojale politiske soldater» til lukrative stillinger i kommisjonene. Harris har i ettertid forsvart arbeidet sitt.
Deretter arbeidet hun fra 1990 til 1998 ved San Francisco statsadvokatembete (District Attourney's Office) og San Franciscos kommuneadvokatkontor (San Francisco City Attorney’s Division on Children and Families).
I februar 1998 ble Harris rekruttert av San Franciscos distriktsadvokat Terence Hallinan (1936–2020) som assisterende distriktsadvokat. Der ble hun leder av Career Criminal Division, og ledet fem andre advokater, hvor hun var anklager i saker som mord, innbrudd, ran og seksuelle overgrep, spesielt vaneforbrytelser. I 2000 kom Harris i konflikt med Hallinans assistent, Darrell Salomon, over 2000 California Proposition 21 som ga påtalemyndigheten muligheten til å overprøve mindreårige lovbrytere i høyere rettsinstanser i stedet for i domstoler for mindreårige. Harris kjempet mot tiltaket. Salomon motsatte seg å rette medias spørsmål om proposisjon 21 til Harris og degraderte henne de facto. Harris leverte en klage mot Salomon og sluttet.
I august 2000 begynte Harris å arbeide for San Francisco City Hall, og arbeidet under byadvokaten Louise Renne. Harris jobbet for Family and Children's Services Division og representerte saker med misbruk av barn og omsorgssvikt. Renne støttet Harris under hennes kampanje for å bli distriktsadvokat.
Andre juridiske stillinger
Hun ble som den første kvinne i stillingen valgt som statsadvokat (district attorney) for San Francisco for perioden 2004–2011.
Som statsadvokat i San Francisco fikk hun opprettet et program som ga ungdom som fikk sin første narkotikarelaterte dom, muligheten til å skaffe seg highschool-utdannelse og skaffe seg arbeid.
Harris var Attorney General of California (delstatens justisminister) i perioden 2011–2014, og ble i 2014 gjenvalgt med et stort flertall av stemmene.
Senator
Den 8. november 2016 slo hun republikaneren Loretta Sanchez med 62 prosent av stemmene ved senatsvalget i USA, og ble Californias nye senator etter avtroppende Barbara Boxer. Harris ble Californias tredje kvinnelige senator, og den første av jamaicansk og indisk avstamning.
Presidentkampanje
Den 21. januar 2019 kunngjorde hun at hun ville forsøke å bli demokratenes kandidat ved presidentvalget i USA 2020. Hun trakk seg fra valgkampen 3. desember samme år.
Visepresident
Den 11. august 2020 kunngjorde demokratenes presidentkandidat Joe Biden at han hadde valgt Harris som sin visepresidentkandidat foran presidentvalget. Hun ble den tredje kvinne som stilte som visepresidentkandidat for et av de større partiene, etter Geraldine Ferraro og Sarah Palin. Den 20. januar 2021 ble hun innsatt som visepresident i USA, og ble med det den første kvinne og den første person med indisk og afroamerikansk opphav som innehar dette embedet.
Familie
Harris svarte på forespørsel i 2019 at hun identifiserer seg som «amerikansk» (American).
I 2014 giftet Harris seg med advokaten Douglas Emhoff. De har ingen barn sammen, men Emhoff har to barn fra et tidligere forhold.
Noter
<references group="lower-alpha" />
Wanja Hauan
Hun vant NM-gull på 80 meter hekk i 1962.
Pseudonascus paulliniae
Pseudonascus paulliniae er en sommerfugl som hører til familien smygere (Hesperiidae). Den er den eneste kjente arten i sin slekt. Arten var inntil nylig kjent som Nascus paulliniae.
Utseende
En middelsstor (vingespenn 40-50 millimeter), brun smyger med et hvitt tverrbånd i forvingen, dessuten en hvit flekk utenfor dette.
Utbredelse
Arten er utbredt i Mellom- og Sør-Amerika, fra Mexico i nord til Brasil i sør.
Villa Holme
Villa Holme er det siste av private hjem, av tilsammen 13, som Sverre Fehn tegnet. Fehn, i dialog med Ingolf Holme, utarbeidet en rekke skisser for huset i en periode på 30 år og før de til slutt fant frem til en egnet tomt. Huset har en karakteristisk kvadratisk form og er innvendig bygget rundt kunstnerens arbeidsrom og vender mot en fjellvegg. Mye er gjort for å skape best mulig arbeidsforhold for maleren.
Huset er i privat eie.
Russisk toppserie i fotball 2022/23
Russisk toppserie i fotball 2022/23 var den 31. sesongen i Russisk toppserie i fotball. Ligaen startet 15. juli 2022 og avsluttet 3. juni 2023. Regjerende mestere forsvarte tittelen og vant sitt 10. seriemesterskap.
Nedrykks kvalifisering
Fakel Voronezj vant 3–0 sammenlagt og beholdt plassen.
Nizjnij Novgorod vant 3–2 sammenlagt og beholdt plassen.
Phareas coeleste
Phareas coeleste er en sommerfugl som hører til familien smygere (Hesperiidae). Den er den eneste kjente arten i sin slekt.
Utseende
Denne arten skiller seg sterkt fra de fleste andre arter i familien utseendemessig. Det er en nokså stor (vingespenn ca. 50 millimeter) men noe spinkel smyger med forholdsvis brede vinger, bakvingen er noe utvidet i det bakerste delen som dermed danner et framspring i forhold til resten. Oversiden er for det meste skinnende blå, med noen hvite flekker i forvingen. Undersiden av bakvingen er guloransje, forvingen og ytterkanten av bakvingen er mørkbrun med de samme hvite flekkene som på oversiden. Larven er gulaktig med tverrbånd av hvite flekker, hodekapselen er svart med to gule flekker foran, på oversiden trukket ut til to trekantede "horn".
Levevis
Larvene lever på planter i slekten Ormosia (erteblomstfamilien).
Jan Arne Tangen
Jan Arne Tangen (født 29. november 1923, død 13. august 1966) var en fotballspiller for Strømmen Idrettsforening som på 50-tallet var ett av landets beste lag. Han ble toppscorer i Hovedserien 1951-52, da han scoret femten av klubbens tjuefem mål. Han er en av få i landet med fem mål i samme kamp på norsk toppnivå, det skjedde da Strømmen slo Snøgg Fotball 5-0 den 23. september 1951. I september 1951 ble han også for første gang uttatt til B-landskamp mot Sverige. I alt fikk han 8 B-landskamper og 17 kretskamper for Romerike. Hans siste sesong for Strømmen var 1961, da hadde han siden debuten i 1945 spilt rundt 450 kamper. Tangen er fortsatt den Strømmen-spiller med flest toppseriekamper (139) og mål i toppserien (75). Han var spillende trener for Strømmen Idrettsforening 1960-62, trente fra 1963 Aurskog IL (brakte det fra tredje til andre divisjon). I 1966 etterfulgte han Harald Hennum som trener Frigg Oslo og laget ledet på forsommeren 1. divisjon fotball for herrer 1966, men han døde den sommeren (laget endte på fjerdeplass). I det sivile var han kontorist.
Kadmeia
Tidligste tider
Over en steinbygning fra tidlig helladisk periode (andre halvdel av 2000-tallet f.Kr.), tilsvarende til bygningen fra samme periode ved Lerna på østkysten av Peloponnes, sør om Argos, ble en mykensk borg bygget på stedet til «Theben med de syv porter». Thebens opphavsmyte hevdet at den fønikiske fyrsten Kadmos, som også krediteres for å ha gitt alfabetet til grekerne, kom til Boiotia på leting etter sin søster Europa som var blitt bortført og forført av Zevs. Han grunnla festningen som fikk navn etter ham selv, og fra hans slekt vokste det en rekke tragiske myter sentrert rundt figurer som Ødipus, Antigone, Eteokles og Polyneikes, og for de sistnevntes rettigheter dro de syv mot Theben ut, som forklart i Aiskhylos' drama (467 f.Kr.) av samme navn.
Rundt murene av Kadmeias akropolis og agora vokste byen Theben. Ved byens høydepunkt hadde Kadmeia en rekke offentlige bygninger. Det boiotianske forbund holdt sine forsamlinger i Kadmeia og hærførerne i Boiotia ledet områdets politiske og strategiske affærer herfra. Det var den samme hensikt som akropolis i antikkens Athen fungerte. Under tiden da Theben ble okkupert av Sparta (382-379/2 f.Kr.) og senere av Makedonia ble utenlandske garnison stasjonert på Kadmeia.
Kadmeia ble ødelagt av Aleksander den store i 335 f.Kr. da han raserte byen Theben som en advarsel til de andre greske bystatene mot å gjøre opprør mot hans styre. Kassandros, den makedonske hærføreren som arvet til greske besittelsene ved Aleksakders død, bygget opp Kadmeia igjen i 316 f.Kr.
Utgravninger
Oldtidens Kadmeia er i dag dekket av en moderne bygning, noe som har begrenset ytterligere arkeologiske undersøkelser. De undersøkelser som har blitt gjort har avdekket lett murvegger fra mykensk tid. I bygningen på sørsiden av utgravningsområdet er det funnet smykker, elfenbein og leirtavler med Linear B-skrift, men også kileskrift, noe som gir antagelser om forbindelser til Midtøsten. Graver ble avdekket øst for byen og en helligdom for Apollon Ismenios nær gravplassen.
Navnets alternative mening
Kadmeia er også et oldtidsnavn for kalamine, det vil si sinkspat. Kombinert med kobber ble det benyttet i romersk tid for produksjon av messing (blanding av sink og bronse), noe som er nevnt av den romerske forfatteren Plinius den eldre. Elementet kadmium (Cd) ble isolert for første gang i 1817 fra en urenhet av sinkspat, derav navnet kadmium.
Canadair North Star
Canadair North Star, også kjent som Argonaut var et Candisk passasjer- og fraktfly. Det var en 1940-talls utvikling av Douglas C-54 / DC-4.
DC-4 versus North Star
Den vesentlig endring som ble foretatt var at stjernemotorene ble byttet ut med Rolls-Royce Merlin rekkemotorer i den hensikt å oppnå høyere fart. Flyet fikk da også 50 km/t høyere marsjfart. Prototypen fløy første gang den 15. juli 1946 og North Star ble valgt av flere selskaper, såvel som det Canadiske flyvåpen  RCAF. Det beviste sin pålitelighet, men ble kjent og kom noe i miskredit på grunn av den sterke støy fra Merlimotorene. Flyet var i tjeneste gjennom hele 50-tallet til langt ut i 60-årene. Enkelte var fortsatt i drift som rene fraktfly opp til 1980-årene.
Flytypen i bruk
Flyet ble først og fremst brukt i Canada og England, av de to canadiske selskapene Trans-Canada Air Lines, Canadian Pacific Air Lines samt  det Canadiske flyvåpen. På eksportmarket ble flyet kjøpt det britiske BOAC og East African Airways
Det tidligere danske charterselskapet Flying Enterprise overtok fem Argonauts fra BOAC og brukte disse til chartertrafikk til middelhavsdestinasjoner i fem år til selskapet gikk konkurs i 1965.
Varianter
Flyet ble bygget i flere varianter i tilsammen 71 eksemplarer, med og uten trykk-kabin. Det britiske selskapet overtok 20 som hadde trykk-kabin. Som BOAC-fly gikk de under navnet «Argonaut»
Spesifikasjoner
(DC-4-M2 North Star)
Hadselfjordtunnelen
Hadselfjordtunnelen er en foreslått undersjøisk veitunnel under Hadselfjorden mellom Hadseløya i Vesterålen og Austvågøya i Lofoten. Forbindelsen vil erstatte fergesambandet Melbu–Fiskebøl og gi en halvering i reisetid mellom Svolvær og Stokmarknes, fra en og en halv time i dag til 45 minutter i fremtiden. Hadselfjordtunnelen regnes ikke som en fastlandsforbindelse ettersom den går mellom to øyer som begge allerede har sine fastlandsforbindelser over Hinnøya. Lokalt er det likevel et ønske å binde distriktene Lofoten og Vesterålen sammen med en fast veiforbindelse.
Tunnelen var et alternativ da Lofotens fastlandsforbindelse ble planlagt, men løsningen ble den gang forkastet på grunn av fjordbredden på omtrent 5 kilometer og sjødybden på bortimot 200 meter. Lofast ble i stedet lagt østover Austvågøya og Hinnøya. Planene har i ettertid igjen kommet frem.
Hilde Raastad
Hilde Raastad (født 1960) er Norges første åpne lesbiske prest. I 2013 ba Raastad biskopen i Oslo om å bli løst fra ordinasjonsløftet i protest mot det hun opplevde som homofobe kirkeledere.
Bakgrunn
Raastad vokste opp på Nordberg i Oslo der hun var aktiv i ungdomsforeningen og speiderarbeidet i Nordberg menighet. Hun tok sin presteutdannelse i USA og Norge.
Etter fratreden
Etter å ha blitt løst fra sitt ordinasjonsløfte ga Raastad i 2015 ut boken Rosa skjerf og nyfallen snø, en delvis selvbiografisk roman om lesbisk kjærlighet og kampen for en åpen kirke. Raastad har vært med i Åpen Kirkegruppe siden 1990, og er aktiv i Europeisk Forum for LHBT Christian Groups.
Ida Aalen
I 2012 ga hun ut En kort bok om sosiale medier på Fagbokforlaget. I 2015 ga Aalen ut en lengre bok om samme tema, Sosiale medier, på samme forlag.
Aalen har mottatt flere priser for sitt arbeid som interaksjonsdesigner: DOGA-merket for design og arkitektur og Visuelt-diplom for nettjenesten Confrere i 2019, DOGA-merket og Visuelt-gull for den digitale utgaven av Klassekampen i 2018, DOGA-merket for Arbeiderpartiet i 2017, samt Design for alle-prisen og Merket for god design for Store norske leksikon i 2014.
Genet IDA (Inflorence Deficient in Abscission) er oppkalt etter henne. Aalens mor Reidunn Birgitta Aalen var leder for forskerteamet som oppdaget genet.
Mocyta
Mocyta er en slekt av biller som hører til den store underfamilien småkortvinger (Aleocharinae) i familien kortvinger (Staphylinidae). Den ble tidligere regnet som en undergruppe av den store slekten Atheta. Det er beskrevet arter, seks av dem er funnet i Norge. Arten Mocyta fungi er trolig en av de aller vanligste billene i norske skoger.
Utseende
Små (gjerne rundt 3 millimeter), brunlige kortvinger. Forføttene har fire ledd, mellom- og bakføttene fem. Som hos mange andre grupper av Athetini må man vanligvis undersøke kjønnsorganene for å bestemme artene med sikkerhet.
Levevis
Disse små billene lever i skog. De kan finnes på skogbunnen eller i tilkytning til sopp.
Systematisk inndeling / norske arter
Slekten ble inntil nylig regnet som en underslekt av den meget artsrike slekten Atheta.
Spathilepia clonius
Spathilepia clonius er en sommerfugl som hører til familien smygere (Hesperiidae). Den er den eneste kjente arten i sin slekt.
Utseende
En middelsstor (vingespenn ca. 40 millimeter), brun smyger, vingenes ytterkant nokså uregelmessig. Forvingen har et hvitt tverrbånd. Larven er gulaktig med et grønt rutemønster og grønn hodekapsel.
Levevis
Larvene lever på planter i erteblomstfamilien, inkludert dyrkede bønner.
Utbredelse
Arten er utbredt i Mellom- og Sør-Amerika- like fra det sørlige Texas i nord til Argentina i sør.
Antonio Maria Bononcini
Antonio Maria Bononcini (1677–1726) var en italiensk cellist og komponist.
Bononcini var sønn av fiolinisten og komponisten Giovanni Maria Bononcini og en yngre bror av den mer kjente Giovanni Battista Bononcini. Brødrene studerte hos Giovanni Paolo Colonna. Mellom 1690 og 1693 spilte Antonio i kardinal Benedetto Pamphilis orkester. Han arbeidet noen år sammen med sin bror, blant annet var begge musikere i hofforkesteret i Wien. Antonio ble i 1705 ble hoffkapellmester for den framtidige keiser Karl VI av Det tysk-romerske rike. I 1713 returnerte Bononcini til Italia der han arbeidet i Milano, Napoli og Modena inntil han fra 1721 ble maestro di cappella i Modena, en stilling han beholdt rsten av sitt liv.
I tillegg til sceneverk skrev Bononcini over 40 kantater, de fleste for solostemme, Messe i g-moll, Stabat mater i c-moll og en Salve Regina.
Mission: Impossible (filmserie)
Mission: Impossible-filmene er en amerikansk filmserie basert på en amerikansk TV-serie med samme navn som gikk på CBS fra 1966 til 1973. Den første filmen kom i 1996, og det er per 2020 blitt innspilt seks filmer, alle med Tom Cruise i hovedrollen. Mission: Impossible handler om en gruppe agenter som er ansatt i en hemmelige amerikansk etterretningorganisasjon kalt Impossible Missions Force (IMF). Agentene er av ypperste klasse og må gjennomføre svært krevende oppdrag verden over. Den fremst av disse er Ethan Hunt, som blir satt til å løse de aller vanskeligste oppgavene. Filmene er svært actionpreget og er sjangermessig en blanding av action, thriller og eventyrfilm.
En syvende film forventes i 2023.
Musikk
Kjenningmelodien ble komponert av Lalo Schifrin for den originale TV-serien. Ulike variasjoner av denne er siden blitt skapt. Den versjonen som ble benyttet i den første filmen ble komponert av Adam Clayton og Larry Mullen, Jr.
TV-film
I tillegg til kinofilmene ble det i 1968 utgitt en TV-film kalt Mission: Impossible vs. the Mob som ble vist på kino i deler av Europa og i Australia. Dette var imidlertid ingen reel film siden den var satt sammen av en dobbeltepisode fra den originale serien som ble kalt "The Council" og som opprinnelig ble sendt på CBS i 1967.
Den ble satt opp på norske kinoer i 1969 under tittelen Gangster-syndikatet.
Fotnoter
<references group='lower-alpha'/>
Willis-bygningen
Bakgrunn
I mai 2001 meldte British Land at selskapet hadde kjøpt eiendommen 51 Lime Street, og at det forelå planer om utvikling av nye kontorlokaler. Etter konsultasjoner med Corporation of London sendte British Land i mars 2002 inn søknad om byggetillatelse for en bygning på 49 600 kvadratmeter på adressen 51 Lime Street. Greater London Authority var positive til planene. I juli 2002 fikk British Land innvilget sin søknad, men ønsket nå å oppføre en mindre bygning enn opprinnelig tenkt. Willis ba derfor arkitektene Foster + Partners om å utforme en mindre bygning. Dette arbeidet tok om lag 14 måneder. Endelig tillatelse ble gitt i oktober 2004. Byggearbeidene startet i 2005, i september 2006 sto den ytre konstruksjonen ferdig. På grunn av en underleverandørs konkurs ble arbeidet noe forsinket, men i mai 2008 sto bygningen ferdig. Omtrent samtidig solgte British Land bygningen til St Martins Property Corporation.
Bygningen
Da Willis Building sto ferdig, var det den fjerde høyeste bygningen i the City, etter Tower 42, 30 St Mary Axe og CityPoint. Den eksisterende kjelleren ble brukt til auditorium og treningsrom, i tillegg til parkeringsplasser. Bygningen er konstruert for å redusere vannforbruket med 30 prosent, slik at vannforbruket er mindre enn 20 liter pr. fulltidsansatt. Dette oppnås blant annet ved oppsamling av regnvann. Fasadene er energieffektive, med dobbeltvinduer i sør og nord, og trelags ventilerte fasader i øst og vest, inkludert motoriserte persienner.
Priser
Willis Building har vunnet flere priser:
Friedrich av Slesvig-Holsten-Gottorp
Friedrich (også Frederik)(født 17. juli 1635 på Gottorp, død 2. august 1654 i Paris) var arving til den gottorpske hertugtittel, bror til den senere svenske dronning Hedvig Eleonora.
Gripsholm slott har et maleri av arveprins Friedrich, malt av Jürgen Ovens.
Maurfluer
Maurfluer (Mythicomyiidae) er en gruppe (familie) av fluene (Brachycera), som sammen med mygg (Nematocera),  utgjør tovingene (Diptera).
Utseende
Knøttsmå til små (1-5 millimeter), svarte og gule fluer. Hodet er omtrent halvkuleformet, thorax påfallende høyt hvelvet. I vingene er åren R5 (se figur) ugreinet. Ellers er vingene forholdsvis korte og brede, avrundede i spissen. På hodet er palpene (munnfølerne) mer eller mindre reduserte. På bakkroppen sitter åndehullene (spiraklene) på ryggplatene, ikke på sidemembranen.
Levevis
Ikke mye er kjent om biologien til disse små fluene, men de synes å være parasitter på andre insekter. Det er kjent at gruppen kan parasittere gresshopper, bier, maur og trolig også sommerfugler.
Utbredelse
Gruppen forekommer i alle verdensdeler, men over halvparten av de kjente artene hører hjemme i den Neotropiske økosonen.
Fossiler
Maurfluer er en gammel gruppe, fossiler er kjent like tilbake til midten av jura-tiden (ca. 163-169 millioner år før nåtid). Muligens hører også de to artene plassert i familien Crosaphididae fra trias til denne familien, som i så fall går tilbake over 200 millioner år.
Cubas grunnlov
Selv før Cuba oppnådde sin uavhengighet fra Spania, hadde cubanere foreslått flere grunnlover. Cuba har hatt flere grunnlover siden landet ble uavhengighet. Den første grunnloven etter Den cubanske revolusjonen trådte i kraft i 1976. En ny grunnlov trådte i kraft 19. april 2019.
Agnes Alkeberg
Agnes Alkeberg (født 4. april 1948, død 28. november 2014 i Bærum), gift Bjørdal, var en norsk friidrettsutøver som representerte Tyrving.
Hun vant NM-gull på 800 meter i 1965.
Striganoviella
Striganoviella er en slekt av billene i delgruppen (underfamilien) graveløpere (Scaritinae) i familiegruppen løpebiller.
Utseende
Små (ca. 4 millimeter), avlange, blanke, mørke løpebiller, gjerne med litt bronseaktig glans. Hodet er kort og bredt med middelsstore, utstående fasettøyne. pronotumer rundet, litt lengre enn bredt, med en tydelig "stilk" mellom pronotum og dekkvingene, som er jevnbrede med dype punktstriper.
Levevis
Disse artene graver i bakken og lever mest under overflaten.
Utbredelse
Slekten er utbredt i Sørøst-Asia (Vietnam) og også fra Sør-Afrika.
Magnetisk anomalitet
I geofysikken er en magnetisk anomalitet en lokal variasjon i Jordens magnetfelt som resulterer fra variasjoner i kjemien eller magnetismen til fjell. Kartlegging av variasjon over et område er verdifullt for å oppdage strukturer skjult av overliggende materiale. Den magnetiske variasjon (geomagnetisk reversering) i etterfølgende bånd av havbunnen parallelt med midthavsrygger var viktige bevis på havbunnsspredning, en konsept som var sentralt i teorien om platetektonikk.
Sønderland-rapporten
Sønderland-rapporten, titulert '22. juli 2011 – Evaluering av politiets innsats', er en evaluering av Politi- og lensmannsetatens håndtering av terrorhandlingene i Oslo og på Utøya 22. juli 2011. Evalueringen ble gjennomført av et utvalg oppnevnt av politidirektør Øystein Mæland 18. august 2011 under ledelse av Olav Sønderland. Utvalget leverte sin rapport 20. mars 2012.
Sønderland-rapporten konkluderte svært ulikt fra den senere Gjørv-kommisjonen (NOU 2012: 14) i sine gjennomganger av innsatsen 22. juli 2011. Rapporten fikk kritikk fra flere hold.
Utvalgets sammensetning
Jan Erik Haugland og John Starheimsæter, politiinspektører i Politidirektoratet, fungerte som sekretærer for utvalget.
Hot rod
Hot rod er en typisk gammel, klassisk amerikansk bil med stor motor ombygd for høy fart. Opprinnelsen til begrepet «hot rod» er uvisst.
Viola Paoletti
Viola Paoletti (født 29. januar 2007 i Firenze) er en italiensk friidrettsutøver som konkurrerer i mellomdistanseløp. Hun vant 3000 meter under Sommer-EYOF 2022.
Idrettskarriere
Paoletti deltok i friidrett under Sommer-EYOF 2022, og vant der 3000 meter, med ny personlig rekord på 9:25,34.
Finansielle instrumenter
Finansielle instrumenter er penger, eiendeler eller en kontraktfestet rett til å motta eller levere penger eller andre finansielle instrumenter.
I norsk lovgivning er finansielle instrumenter definert som (Verdipapirhandellovens §2-2):
Elin Randli
Elin Randli (født 16. oktober 1973) er en norsk tidligere friidrettsutøver som representerte Oppdal FIK.
Hun vant to NM-gull og seks NM-medaljer på 800 meter og terrengløp fra 1998 til 2001.
Avstand mellom kjøretøy i trafikken
Avstand mellom kjøretøy kan måles i meter, eller noen ganger i stedet som et tidsintervall i sekunder, og er en aktuell problemstilling både i trafikken og i motorsport. For tett kjøring vil si at sjåføren av et kjøretøy legger seg tett inntil et kjøretøy foran slik at det mangler tilstrekkelig sikkerhetsavstand for å kunne stoppe uten å forårsake en kollisjon i tilfelle kjøretøyet foran plutselig stopper.
Martine Hjørnevik
Martine Kolbeinshavn Hjørnevik (født 18. februar 2001) er en norsk friidrettsutøver som konkurrerer for IL Norna-Salhus. Hun ble norgesmester på 60 meter hekk innendørs i 2018, og vant 100 meter hekk i U18-EM i friidrett 2018.
Avstand mellom kjøretøy i trafikken
Nødvendig sikkerhetsavstand når man følger et annet kjøretøy avhenger av mange faktorer, inkludert hastighet, trafikk, veg, vær, sikt, last, dekk og bremser. Under dårlige kjøreforhold (f.eks. dårlig lys eller regn) anbefales lengre sikkerhetsavstand. Når man kjører bak tunge kjøretøy anbefales lengre avstand, muligens fordi andre unnamanøvre er vanskelige med tunge kjøretøy siden kraftig svinging kan føre til velt med verre utfall, eller fordi tretthet er mest utbredt ved langkjøring med lastebil.
Martine Hjørnevik
2016
Hjørnevik vant 60 meter, 200 meter og 60 meter hekk under Ungdomsmesterskapet innendørs 2016, i klassen J15. Utendørs deltok hun i Världsungdomsspelen 2016, og kom der på andreplass på 80 meter hekk (J14) og tredjeplass på 80 meter (J15). I Ungdomsmesterskapet i friidrett 2016 vant hun 100 meter og 80 meter hekk.
Avstand mellom kjøretøy i trafikken
Å ha noen som ligger for tett på bak har blitt beskevet det mest irriterende for flest i trafikken, men mange rapporterer likevel at det er noe de gjør. Å ligge tett på bilen foran gir økt fare for steinsprut og lakkskader.
Regelverk for avstand i trafikken
I noen land er det spesifisert minimum avstander eller tidsintervall til kjøretøyet foran (for eksempel 2 sekunder i Storbritannia). I Norge kan man få bot hvis man ligger for nærme bilen foran. De norske trafikkreglene angir ikke spesifikt minste lovlige kjøretøyavstand. Forskriften om trafikkregler sier likevel at avstanden skal være stor nok til at man rekker å stoppe hvis bilen foran bremser eller stanser helt, og at avstanden skal være stor nok til at forbikjørende kan smette inn mellom kjøretøyene uten fare. Det opereres ofte med en tommelfingerregel om at man skal holde minst 3 sekunders avstand.
Martine Hjørnevik
2017
I Ungdomsmesterskapet innendørs 2017 vant hun 60 meter og 200 meter, med personlig rekord på begge distanser. Hun løp på 7,77 på 60 meter og 24,60 på 200 meter i finalene.
Avstand mellom kjøretøy i trafikken
Årsaker til tett kjøring
Det kan være flere årsaker til at noen velger å kjøre tett:
Formel 1-sesongen 2022
Formel 1-sesongen 2022 var den 73. sesongen av FIAs Formel 1-verdensmesterskap. Sesongen begynte 20. mars (Bahrain) og avsluttet 20. november (Abu Dhabi). I 2022 introduseres det betydelig endringer i seriens tekniske retningslinjer som tidligere var planlagt for 2021, men som ble utsatt på grunn av koronapandemien.
Martine Hjørnevik
2017
Hun deltok i NM i mangekamp 2017, men fullførte ikke konkurransen. I juli deltok hun i Världsungdomsspelen 2017, og vant 100 meter hekk og kom på andreplass på 100 meter, i klassen jenter 16. Hun ble tatt ut til å delta i European Youth Olympic Festival 2017, der hun fikk sølv på 100 meter hekk, bak Zoë Sedney fra Nederland.
Avstand mellom kjøretøy i trafikken
Opplevd risiko
For tett kjøring kan skje på grunn av mangel på opplevd risiko. Ofte gjøres det ubevisst eller uaktsomt av folk som anser seg som trygge sjåfører og generelt overholder andre regler på vegen. Undersøkelser har vist at det er mer sannsynlig at erfarne bilførere blir involvert i ulykker med påkjørsel bakfra, muligens fordi de overvurderer ferdighetene sine og blir selvtilfredse med tanke på å ha tilstrekkelig avstand for å unngå en ulykke.
Formel 1-sesongen 2022
Deltagere
Følgende lag og førere deltok i sesongen 2022 av FIA Formel 1 verdensmesterskap:
Martine Hjørnevik
2017
Junior-NM i friidrett 2017 ble arrangert i Harstad, og Hjørnevik vant der 100 meter hekk i U20-klassen. Hun deltok i Nordisk juniormesterskap i friidrett 2017 i Umeå, og kom der på fjerdeplass på 100 meter hekk, 13 hundredeler bak Julia Enarvi som fikk bronsemedaljen. Hun vant 100 meter og 80 meter hekk under Ungdomsmesterskapet i friidrett 2017.
Formel 1-sesongen 2022
Førerendringer
Før Nederlands Grand Prix 2021 kunngjorde Kimi Räikkönen at han kom til å legge opp etter sesongen, og avslutte sin Formel 1-karriere etter 19 sesonger. Räikkönens sete hos Alfa Romeo Racing ble overtatt av Valtteri Bottas, som forlot Mercedes etter 2021-sesongen. George Russell overtok Bottas' sete hos Mercedes, hans plass i Williams ble overtatt av tidligere Red Bull Racing-fører Alexander Albon.
Martine Hjørnevik
2018
Hjørnevik vant 60 meter hekk under NM i friidrett innendørs 2018, i sitt første løp med seniorhekker. Hun løp på 8,36 sekunder, som var årsbeste i verden i U18-klassen og kun to hundredeler bak den norske juniorrekorden på denne øvelsen.
Formel 1-sesongen 2022
Førerendringer
Zhou Guanyu som endte på tredjeplass i Formel 2-mesterskapet i 2021 signerte for Alfa Romeo, og tok over plassen til Antonio Giovinazzi, som forlot laget etter 2021 sesongen. Zhou vil bli den første kinesiske sjåføren som konkurrerer i Formel 1.
Avstand mellom kjøretøy i trafikken
I motorsport
I motorsport er tett kjøring ettertraktet, og kan være spektakulært og publikumsvennlig.
Martine Hjørnevik
2018
Hun deltok i U18-EM i friidrett 2018 i Győr i Ungarn, og vant der 100 meter hekk med ny personlig rekord og årsbestetid i europa for U18-utøvere, med tiden 13,26.
Formel 1-sesongen 2022
Førerendringer
Nikita Mazepin skulle i utgangspunktet kjøre for Haas, men Haas avsluttet kontrakten med både ham og tittelsponsor Uralkali som følge av Russlands invasjon av Ukraina. Kevin Magnussen, som sist kjørte for laget i 2020, ble signert på en flerårig avtale som Mazepins erstatning.
Avstand mellom kjøretøy i trafikken
Autonom avstandsregulering
Noen moderne lastebiler har køassistent som skal hindre for tett kjøring. Autonom avstandsregulering i biler kan bremse ned bilen «for å forhindre en kollisjon eller gjøre den mindre alvorlig». En adaptiv fartsholder er et eksempel på autonom avstandsregulering.
Formel 1-sesongen 2022
Førerendringer
Før Bahrains Grand Prix testet Sebastian Vettel positivt for Covid-19. Han ble erstattet av reservefører Nico Hülkenberg. Da Sebastian Vettel ikke ble frisk før Saudi-Arabias Grand Prix, kjørte Hülkenberg også dette løpet.
Under Italias Grand Prix fikk Alexander Albon påvist appendisitt, noe som gjorde at han ikke fikk kjørt trening 3, kvalifisering og løpet. Nyck de Vries tok hans plass og fikk sin Formel 1-debut.
Tekniske endringer
I 2022-sesongen kom det helt nye biler i Formel 1. Den største forskjellen til de foregående årene er store aerodynamiske endringer som skal gjøre det lettere for førerne å ligge tettere på hverandre i slippstrømmen, og dermed legge til rette for flere forbikjøringer. En av disse endringene er gjeninnføring av den såkalte bakkeeffekten (engelsk: ground effect) for å oppnå nedoverkraft slik at bilene kan kjøre raskt i svingene. Dette til forskjell fra å avhenge av vinger som i tidligere år, hvilket skaper turbulent luftstrøm («dirty air») for bilene som kommer bak. Bakkeffekten ble demonstrert i Formel 1 av Lotus i 1978 og 1979, men ble så forbudt fra tidlig i 1980-årene og helt frem til 2022. Bakkeeffekten gjør at lagene legger stort fokus på det aerodynamiske designet av undersiden av gulvet til bilene. Bakkeffekten har imidlertid ført til noen problemer ved at bilene (noen mer enn andre) har en tendens til å hoppe eller vibrere opp og ned når bilen kommer opp i svært høy hastighet, hvilket kan være uheldig for kjøredynamikken, særlig ved harde nedbremsinger før svinger hvor det er viktig å posisjonere bilen. Denne hoppingen går under kallenavnet porposing på engelsk, og kommer fra at hoppingen minner om hvordan niser (engelsk: porpoise) svømmer. Årsaken til hoppingen er at bakkeeffekten «suger» bilen mot bakken, og denne sugeeffekten øker dess nærmere man kommer bakken, inntil det ikke er mellomrom lenger og man mister sugekraften slik at bilen spretter opp igjen, før det hele gjentar seg. Siden det ikke er tillatt med aktiv fjæring eller komponenter som J-dempere i Formel 1 må lagene trolig forsøke å komme seg rundt hoppeproblemet ved å tilpasse og finjustere det passive hjulopphenget, eksempelvis ved å gjøre dempingen og fjæringen hardere.
Blant andre tekniske endringer har man for 2022-sesongen gått over til 46 cm-felger (18 toms) med lavprofildekk fra 33 cm-felger (13 toms) med høyprofildekk som man hadde tidligere.
Motorene har fått noen små endringer sammenlignet med de foregående sesongene, og motorreglementet blir i stor grad fryst fra 1. mars 2022 til ut 2024. Motorene er fremdeles 1.6 liters turbohybrider med en batteripakke som lades gjennom regenerativ bremsing. Nytt for året er drivstoffet kalt E10 som består av bensin iblandet 10 prosent etanol. Motoreffekten ligger rundt 745 kilowatt (1000 hk), og den samlede massen til fører og bil må være minimum 798 kg. Dette gir et effekt-til-masse-forhold på nær 1 kW per kg.
Kalenderendringer
Russlands Grand Prix var opprinnelig en del av kalenderen, men ble suspendert i februar 2022 som følge av Russlands invasjon av Ukraina.
Poengsystem
Poeng deles ut til de ti øverste plasserte førerne i hvert løp, samt føreren som setter den raskeste runden i løpet, så lenge han er blant de ti øverste plasserte førerne. I tillegg deles det ut poeng til de tre øverste plasserte førerne i sprintkvalifisering.
Førermesterskapet
Noter til tabellene:
Konstruktørmesterskapet
Noter til tabellene:
Demelius
Demelius er en slekt av biller som tilhører den artsrike underfamilien Cerambycinae i familien trebukker (Cerambycidae).
Utseende
En middelsstor, ganske kraftig, matt, gråspreglete trebukk. Antennene er kraftige og omtrent så lange som kroppen, hvert ledd med en pigg i spissen. Pronotum er bredere enn langt, hver sidekant med to tenner i den fremre halvdelen, dekkvingene er nesten jevnbrede, med en liten tann i spissen.
Utbredelse
Arten lever i Queensland, Australia.
Aploglossa
Aploglossa er en slekt av kamfølerbiller. De fleste artene i denne familien lever i eller ved ferskvann, men noen er landlevende og beiter på mikroskopiske sopper.
Utbredelse
Slekten er utbredt i Mellom- og Sør-Amerika, fra Mexico i nord til Bolivia i sør.
Glyptotek
Et glyptotek er et museum med en hovedsamling av tilhugde stener og skulpturer fra hovedsakelig greske og romerske antikke billedhuggere.
Etymologi
Ordet glyptotek er en 1800-tallskonstruksjon skapt i den bayerske kongen Ludwig I.s tid. Ordet er sammensatt av klassisk gresk γλυπτός glyptós (gravere/uthugge, her i betydningen uthugget i stein) og θήκη thḗkē oppbevaringssted.
Etter modell fra ordet glyptotek bruker flere språk også nyere betegnelser som pinakotek (bildegalleri) om museer som primært viser malerier (og ikke skulpturer).
Caroline Trentini
Caroline Trentini (født 6. juli 1987 i Panambi i Rio Grande do Sul i Brasil), også kjent som Carol Trentini, er en brasiliansk modell.
Karriere
Trentini ble oppdaget i 2000 da hun gikk nedover en gate i hjembyen, av samme agent som oppdaget Gisele Bündchen. Hun deltok på Victoria's Secret Fashion Show i 2005, 2006 og 2009.
Risbakken (Oslo)
Risbakken (1-43, 2-26) er en vei på Ris i bydel Vestre Aker i Oslo. Den går fra Slemdalsvingen ved Ris kirke mot sørvest til Holmenveien på brua over Torgny Segerstedts vei/Ring 3. Risbakken utgjør også en av grunnkretsene i Oslo.
Veien ble navngitt etter Ris gård i 1931.
Ris kirke (samt menighetshus og urnelund) er i nr. 1, og i Risbakken 22 står en stor eik som er fredet som naturminne. I nr. 24 og 26 er to boligblokker tegnet av Lund og Slaato og oppført i 2005.
Regina Rakhimova
Regina Rakhimova (født 22. september 1988) er en russisk freestylekjører som konkurrerer i kulekjøring. Hun representerte landet sitt under Vinter-OL 2014 i Sotsji, der hun ble nummer 8.
Léa Lemare
Léa Lemare (født 21. juni 1996) er en fransk skihopper.